b'\n_START_ARTICLE_\nAvstenitno jeklo\n_START_PARAGRAPH_\nAvstenitna jekla so praviloma nemagnetna jekla, zelo odporna proti obrabi, zelo \xc5\xbeilava in imajo pove\xc4\x8dano odpornost proti koroziji.\n_START_SECTION_\nLastnosti\n_START_PARAGRAPH_\nPri avstenitnih jeklih ni mo\xc5\xbena sprememba kristalne strukture gama v alfa in zato teh jekel ni mogo\xc4\x8de toplotno obdelati. Lahko jih mo\xc4\x8dno plasti\xc4\x8dno deformiramo in rekristalizacijsko \xc5\xbearimo, da dobimo drobna kristalna zrna. _NEWLINE_Avstenitna jekla imajo nizko napetost te\xc4\x8denja, toda visoko stopnjo utrjevanja s plasti\xc4\x8dno deformacijo v hladnem stanju; deformacijsko utrjanje. K tem jeklom spada tudi manganovo trdo jeklo, ki je po plasti\xc4\x8dni deformaciji v hladnem izredno trdo in ga uporabljamo pri drobilnikih in gradbenih strojih (manganovo trdo jeklo vsebuje do 12\xc2\xa0% Mn). \xc4\x8cista nikljeva jekla se zelo redko uporabljajo. To so jekla s posebno toplotno razteznostjo in so va\xc5\xbena pri gradnji instrumentov. Do 20\xc2\xa0% Ni se razteznost ve\xc4\x8da in od 20 do 30\xc2\xa0% se razteznost manj\xc5\xa1a. Pri 36\xc2\xa0% prakti\xc4\x8dno ni ve\xc4\x8d toplotnih raztezkov. Taka jekla so znana pod imenom invar jekla._NEWLINE_Elementi, ki raz\xc5\xa1irjajo gama-podro\xc4\x8dje so Mn, Ni, Co, C in Cu. Pri dodatku niklja se gama-podro\xc4\x8dje mo\xc4\x8dno raz\xc5\xa1iri in pri dolo\xc4\x8deni vsebnosti niklja je gama-Fe obstojno pri sobni temperaturi (~30\xc2\xa0% Ni). Tak\xc5\xa1na jekla so od sobne temperature do tali\xc5\xa1\xc4\x8da v avstenitnem podro\xc4\x8dju, od koder tudi dobijo ime.'